Novou manažérkou pre externú komunikáciu v spoločnosti Tesco sa od júla 2019 stala Alexandra Sabolová. V rámci svojej pôsobnosti sa bude venovať externej komunikácii a rozvoju PR spoločnosti. Súčasťou tímu externej komunikácie je aj Michaela Lehotská, ktorá koordinuje externú a internú komunikáciu. Oddelenie komunikácie a kampaní riadi Veronika Bush.
Alexandra Sabolová je novou manažérkou PR a externej komunikácie spoločnosti Tesco. Jej úlohou bude komunikácia s médiami, príprava komunikačnej stratégie a podpora projektov spoločnosti. Pred nástupom do spoločnosti sa venovala internej a externej komunikácii, public affairs a zároveň má aj prax z oblasti žurnalistiky. Pôsobila v spoločnostiach Volkswagen Slovakia, Jaguar Land Rover, Adient a v denníku SME.
Vyštudovala žurnalistiku na Univerzite Komenského v Bratislave a Univerzite v Regensburgu. Je absolventkou digitálneho marketingu na HEC Paris a Medzinárodného programu nemeckého spolkového parlamentu.
Na oddelení naďalej pracuje Michaela Lehotská, ktorá od mája nastúpila na pozíciu koordinátorky komunikácie a spolupracuje na projektoch externej a internej komunikácie. Komunikačné oddelenie Tesca na Slovensku vedie od roku 2018 Veronika Bush, ktorá nastúpila do spoločnosti v novembri 2016.